钦定古今图书集成/明伦汇编/官常典/第359卷 > 万国钦
## 钦定古今图书集成/明伦汇编/官常典/第359卷 > 万国钦

按《明外史》本传：“国钦，字二愚，新建人。万历十一年进
士。授婺源知县，征拜御史。言事慷慨，不避权贵。十八
年，劾吏部尚书杨巍，被诘让。里居。尚书董份，大学士
申时行、王锡爵座主也，属浙江巡按御史奏请存问。
国钦言份谄事严嵩，又娶尚书吴鹏已字之女。及削
职归，吞噬乡里无状，不宜加隆礼。事遂寝。初，吏部员”
外赵南星、户部主事姜士冒疏斥政府私人，给事中
李春开以出位纠南星、士昌，而其党陈与郊为助。刑
部主事吴正志上疏言春开、与郊媚政府，干清议，且
论御史林祖述保留大臣之非。于是御史赫瀛集诸
御史于朝堂，议合疏纠正志，以台体为辞。国钦与周
孔教独不署名。瀛大恚，盛气让国钦。国钦曰：“冠豸冠，
服豸服，乃日以保留大臣、倾善类为事，我不能苟同。”
瀛气夺，疏不果上，而《正志》竟谪宜君典史。奄人袁进
等殴杀平民，国钦再疏劾之。十八年夏，火落赤诸部
频犯临洮、巩昌。七月，帝召见时行等于皇极门，咨以
方略，言边备废弛，督抚乏调度，欲大有所振饬。时行
以款贡足恃为言。帝曰：“款贡亦不足恃，若专务媚敌，
使心骄意大，岂有餍足时？”时行等奉谕而退。未几，警
报狎至，乃推郑洛为经略尚书，行边实用，以主款议
也。国钦抗疏劾时行曰：“陛下以西事孔棘，特召辅臣
议战守，而辅臣于召对时乃饰词欺罔。陛下怒贼侵
轶，则以为攻抄熟番，临巩果番地乎？陛下责督抚失
机，则”以为咎在武臣。封疆偾事，督抚果无与乎？陛下
言款贡难恃，则云“通贡二十年，活生灵百万。”西宁之
败，肃州之掠，独非生灵乎？是陛下意在战，时行必不
欲战；陛下意在绝和，时行必欲与和。盖由九边将帅，
岁馈金钱，漫无成画。寇已残城堡，杀吏民，犹谓计得。
三边总督梅友松意专媚敌，前奏顺义谢“恩西去矣，
何又围我临巩，《后疏》盛夸战绩矣，何景古城全军皆
覆。甘肃巡抚李廷仪延贼入关，不闻奏报，反代请赎
罪。计其马牛布帛，不及三十金，而杀掠何止万计，欲
仍通市，臣不知于国法何如也？此三人皆时行私党，
故敢朋奸，误国乃尔。”因列上时行纳贿数事。帝谓其
淆乱国事，诬污大臣，谪剑州判官。初，国钦疏上，座主
许国责之曰：“若此举，为名节乎？为国家乎？”国钦曰：“何
敢为！名节，惟为国事耳。即言未当，死生利害，听之，国
无以难也。”二十年，吏部尚书陆光祖拟量移国钦为
建宁推官，饶伸为刑部主事。帝以二人皆特贬，不宜
迁，切责光祖，而尽罢文选郎中王教、员外郎叶隆光、
主事唐世尧、陈遴玮等，大学士赵志皋疏救，亦蒙谯
责。国钦后历南京刑部郎中，卒。教淄川人，佐光祖澄
清吏治。给事中胡汝宁承权要旨劾之。事旋白，竟坐
推国钦伸斥为民。